kardosdrur/scandi-wiki huggingface dataset:
The Candlelight Years

The Candlelight Years er en opsamlingsudgivelse af den svenske progressiv dødsmetal-gruppe, som indeholder deres tre første album, Orchid, Morningrise og My Arms, Your Hearse, som alle blev udgivet under pladeselskabet Candlelight Records. Alle tre album er blevet udgivet (og genudgivet) før, men har ikke været at finde på opsamlinger før udgivelsen af The Candlelight Years. Før udgivelsen af opsamlingen havde de tre album heller ikke været udgivet i Japan. Opsamlingen indeholder alle bonussangene fra genudgivelserne af de tre album. Den blev udgivet 28. juni, 2008 og pakkes i et udfoldeligt digipakomslag. Der blev lavet 2.000 kopier af udgivelsen.

Spor 
Orchid
 "In Mist She Was Standing" – 14:09
 "Under the Weeping Moon" – 9:52
 "Silhouette" – 3:07
 "Forest of October" – 13:04
 "The Twilight Is My Robe" – 11:03
 "Requiem" – 1:11
 "The Apostle in Triumph" – 13:01
 "Into the Frost of Winter" – 6:20

Morningrise
 "Advent" – 13:45
 "The Night and the Silent Water" – 11:00
 "Nectar" – 10:09
 "Black Rose Immortal" – 20:14
 "To Bid You Farewell" – 10:57
 "Eternal Soul Torture" – 8:35

My Arms, Your Hearse
 "Prologue" – 1:01
 "April Ethereal" – 8:41
 "When" – 9:14
 "Madrigal" – 1:26
 "The Amen Corner" – 8:43
 "Demon of the Fall" – 6:13
 "Credence" – 5:26
 "Karma" – 7:52
 "Epilogue" – 3:59
 "Circle of the Tyrants" (Celtic Frost-cover) – 5:12
 "Remember Tomorrow" (Iron Maiden-cover) – 5:00

Musikere 
Orchid
 Mikael Åkerfeldt – vokal, elektrisk guitar, akustisk guitar
 Peter Lindgren – elektrisk guitar, akustisk guitar
 Johan DeFarfalla – basguitar, støttevokal
 Anders Nordin – trommer, piano

Morningrise
 Mikael Åkerfeldt – vokal, elektrisk guitar, akustisk guitar
 Peter Lindgren – elektrisk guitar, akustisk guitar
 Johan DeFarfalla – basguitar
 Anders Nordin – trommer, 

My Arms, Your Hearse
 Mikael Åkerfeldt – vokal, elektrisk guitar, basguitar
 Peter Lindgren – elektrisk guitar
 Martin Lopez – trommer

Kompilationer
Album fra 2008
Opeth-album
Konjugation (bakterier)

Konjugation i bakteriologien dækker over det fænomen, at nogle bakterier, bl.a. Shigella og E. coli, er i stand til at koble sig sammen med henblik på at overføre DNA imellem sig.

Mekanisme 
Konjugation foregår ved, at en bakterie etablerer kontakt til en anden bakterie ved hjælp af en såkaldt pilus. Dette kræver, at donorbakterien er udstyret med et plasmid med gener, der koder for en sådan pilus. Spidsen af pilus fra donorcellen danner bro til modtagercellen og holder de to celler sammen, således at DNA-overførslen kan foregå. Det er sandsynligt, at overførslen sker direkte igennem pilus, men der er også mulighed for, at pilus blot sørger for at donor og modtager forbindes.

I langt størstedelen af tilfældene er det blot plasmidet, der medierer forbindelsen mellem donor- og modtagercellen, der overføres ved konjugationen. Man mener, at plasmidets ene DNA-streng klippes op på et bestemt sted, og den frie ende føres ind i modtagercellen. DNA'et replikeres under overførslen, hvorved hver celle får en kopi af plasmidet. Således bliver modtagerbakterien til en donorbakterie og kan senere overføre plasmidet til andre bakterier ved en ny konjugation. På denne måde kan et plasmid sprede sig hurtigt igennem en hel population af modtagerceller.

Referencer 
 Greenwood, David et al. Medical Microbiology (seventeenth edition, 2007). Elsevier Limited. .

Se også 
 Horisontal genoverførsel

Bakterier
Mikrobiologi
Dark Room

Dark Room (2006-) er en dansk elektronisk duo med sangerinden Leslie Ming og trommeslageren Peter Lundholm. Dark Room trækker på inspiration fra startfirsernes eksperimenterende electronica scene, med navne som bl.a. Suicide og DAF, dog med en mere melodisk og klubvenlig tilgang.

Eksterne henvisninger 
 Dark Room MySpace-profil 

Musikgrupper fra Danmark
Musikgrupper fra 2006
Frækkere end politiet tillader

Frækkere end politiet tillader (originaltitel: Beverly Hills Cop) er en amerikansk actionkomediefilm fra 1984 instrueret af Martin Brest og med Eddie Murphy i hovedrollen. Filmen blev efterfulgt af to film; Frækkere end politiet tillader 2 og 3 i henholdsvis 1987 og 1994.

Handling 
Eddie Murphy har hovedrollen som den uortodokse politibetjent Axel Foley. Da Foley ikke vil stoppe efterforskningen af sin vens død, bliver han beordret på ferie. Den bruger han selvfølgelig på at spore forbryderne til Berverly Hills. Billy og John, to lokale betjente, bliver sat til at holde øje med Axel, men det er lettere sagt end gjort. De ender med at hjælpe Foley, og sammen opklarer de forbrydelsen.

Medvirkende 
 Eddie Murphy
 Gilbert R. Hill
 James Russo
 Judge Reinhold
 John Ashton
 Lisa Eilbacher 
 Ronny Cox
 Paul Reiser
 Steven Berkoff
 Jonathan Banks
 Thomas J. Hageboeck
 Bronson Pinchot

Eksterne henvisninger 
 

Amerikanske film fra 1984
Actionfilm fra USA
Komediefilm fra USA
Medier produceret af Jerry Bruckheimer
Engelsksprogede film
HMS Minotaur (1863)

Panserskibet HMS Minotaur indgik i en serie på tre skibe til den britiske flåde. Skibene var planlagt som 50-kanoners pansrede fregatter, en lidt forvirrende betegnelse i betragtning af, at de var langt større og kraftigere end de forudgående linjeskibe.

Imidlertid holdt Royal Navy stadig fast i, at et skib med kun ét kanondæk måtte være en fregat, selv om Minotaur-klassen de første 10 år af deres levetid var de største krigsskibe i verden.

De tre søsterskibe var let genkendelige med deres 5-mastede rigning, men på trods af de mange master var de ret dårlige sejlere, og kunne højst præstere 9,5-10 knob.
 
De var designede med den forudsætning, at de skulle være de bedst armerede, bedst pansrede og hurtigste krigsskibe i verden, men på grund af den lange byggeperiode var de allerede ved at blive overhalet af nye skibe, da de var færdige.

Minotaur var egentlig færdigbygget i 1865, men der blev brugt halvandet år på at eksperimentere med artilleri og rigning, før skibet indgik i aktiv tjeneste.

Navnet Minotaur henviser til et væsen fra den græske mytologi, og skibet var det tredje af fem skibe i Royal Navy med dette navn.

Tjeneste 
Minotaur blev ved afleveringen i 1867 flagskib for Kanalflåden, og denne prestigefulde post beholdt det i 18 år, frem til 1887, kun afbrudt af eftersyn 1873-75.

I perioden 1887-93 lå det i reserve ved Portsmouth, og i 1893 blev det skoleskib i Portland og fik navnet Boscaven II.

I 1905 kom det til Harwich som skoleskib med navnet Ganges.

Skibet blev solgt i 1922 og ophugget.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Oscar Parkes. British Battleships, 4. udgave 1973, 

Slagskibe fra Storbritannien
Selvbiografi

Selvbiografi er en halv oversættelse af det græske autobiografi, en bog, i hvilken forfatteren skriver en biografi om sit eget liv.

Augustins "Bekendelser" (Confessiones) anses for at være den første selvbiografi. Han skrev den i 397 og 398 e. Kr. Augustin beskriver sin ungdom og sin opstigen til sin erkendelse af Gud i selvbiografien.

Selvbiografien har sin oprindelse i den kristne samvittighedsprøvelse. Samvittighedsprøven satte individet i isolation i forhold til slægtsforhold, og ændrede sig fra at handle om menneskets omdømme til at have fokus på menneskets indre værd. I denne forbindelse opstod nemlig det offentlige skriftemål og konfessionslitteraturen.

Blandt kendte autobiografier i Danmark kan nævnes H.C. Andersens Mit Livs Eventyr (1855) og Johanne Luise Heibergs Et Liv gjenoplevet i Erindringen.

I de senere år har selvbiografier bredt sig til at omfatter både kendisser fra forskellige dele af underholdningsbranchen og almindelige mennesker, der har været udsat for besynderlige eller dramatiske hændelser. Ofte er bøgerne skrevet af en ghostwriter. De udgør en væsentlig del af triviallitteraturen. Nyere danske eksempler: Keld Heick og Hilda Heick; Stig Tøfting.

Eksempler på selvbiografier 
 Bill Clintons "Mit Liv"
 Knud Heinesen, Min krønike Bind 1: 1932-1979, , Bind 2: Sporskifte: 1980-2003, 
 Hans Engell, Farvel til Slotsholmen, 
 Ghita Nørby, Mine egne veje, ghostwriter: Niels Birger Wamberg, 
 Henning Moritzen, Tilpas højrøvet, ghostwriter: Niels Birger Wamberg, 
 Günther Grass, Når løget skrælles,

Faglitteratur om selvbiografier 
 Harald Ilsøe, 555 danske Selvbiografier og Erindringer – en kronologisk fører med referater til trykte selvbiografier forfattet af personer født før 1790, Det danske Sprog- og Litteraturselskab, 1988. .
 Lise Bek (red.), Selvbiografien, Centrum, 1983. .
 Stefan Kjerkegaard, Henrik Skov Nielsen & Kristin Ørjasæter (red.), Selvskreven – om litterær selvfremstilling, Aarhus Universitetsforlag, 2006. .
Lars Johansson

Lars Johansson (født 31. marts 1978) er en dansk radiovært og DJ. Han har arbejdet med mediet og musikken siden han var 13 år. Han har arbejdet på en lang række danske radiostationer:

 Nova
 Radio 100
 Radio Uptown
 Copenhagen FM
 Radio 2
 The Voice København
 The Voice Odense
 Kiss FM

I 2003 var Lars Johansson med til at starte Radio 100FM. (FM6) I dag arbejder han på Nova , hvor han arbejder med eftermiddags showet.

Radioværter fra Danmark
AFC South

AFC South er en division i den amerikanske fodboldliga American Football Conference.
I AFC south spiller de fire NFL klubber: Jacksonville Jaguars, Indianapolis Colts, Houston Texans og Tennessee Titans. 
Blandt andet spiller følgende spillere i divisionen:

Jacksonville Jaguars:
 David Garrard
 Maurice Jones-Drew – Star player
 Rashean Mathis 
 Reggie Nelson

Indianapolis Colts:
 Peyton Manning – Star Player
 Joseph Addai
 Dwight Freeney
 Reggie Wayne

Houston Texans
 Matt Schaub
 Neil Rackers
 Andre Johnson – Star player
 Arian Foster

Tennessee Titans
 Vince Young – Star player
 Chris Johnson
 Randy Moss
 Nate Washington

NFL
Gigue

Gigue (fr., ital.: giga; eng. jig) er en gammel dans, formentlig af keltisk oprindelse, af munter karakter i livligt tempo og altid i 6/8 eller 12/8, sjældnere 4/4-takt, noteret i 12 ottendedels trioler.

Som musikstykke forekommer den ikke før midten af 17. århundrede, men blev på dette tidspunkt og i det 18. århundrede meget yndet i England, Skotland, Frankrig
og Italien, har holdt sig som led i partitaer og suiter (Corelli, Bach, Händel) og er blev fortsat danset op til det 19. århundrede bl.a. som sømandsdans i England og Irland.

Musikkeksempler

Kilde 
 Opslag af operarepetitør S. Levysohn i Salmonsen (Salmonsens Konversationsleksikon, 2. udgave, bd. 9, s. 694)

Eksterne henvisninger 

Danse
Berider

En berider er en, der tilrider heste; dvs. lærer hesten den grundlæggende ridning fx gå frem, dreje og gå til bidet. Berideren genoptræner også heste, som har været skadet eller har haft en længere pause. En berider arbejder på en rideskole, et ridecenter eller stutteri. En berideruddannelse tager 6 år: Det er delt op i 2 dele. Først træneruddannelsen der tager 4 år. Når man er færdig med den, skal man til eksamen. Hvis man ikke får høje karakterer, så går man ikke videre til berideruddannelsen- som tager de sidste 2 år. Man kan også bare vælge at stoppe efter træneruddannelsen, så kaldes man - eksamineret træner.

Eksterne kilder/henvisninger 

Dansk Ride Forbunds og Dansk Ride-Instruktør Forenings Træner- og Berideruddannelse  revideret maj 2014, gældende fra august 2014

Ridning
Stillingsbetegnelser
Kæmpevise

Kæmpevise findes i dansk fra 16. århundrede og
til langt ind i 19.århundrede brugt som betegnelse
for de fortællende digte fra Middelalderen, dem
som man i 19. århundredes sidste halvdel hyppigst
har kaldt folkeviser. Dog kan denne brug
af ordet ikke være den oprindelige; den store mængde
af viser omhandler ikke kæmper, men
riddere.   Kæmper er betegnelse for fortidens
store helte, dels af nordisk, dels af tysk oprindelse,
og fra disse kæmpeviser, der var meget yndede, er
navnet blevet overført til den hele digtart.

Kilde 
 Opslag af "(A. O.). H. EI." (formentlig Axel Olrik og Hans Ellekilde) i Salmonsen (Salmonsens Konversationsleksikon, 2. udgave, bd. 15, s. 123)

 

Folkeviser
Peter F. Heering

Peter Frederik Suhm Heering (19. oktober 1792 i Roskilde – 6. december 1875 i København) var en dansk købmand og likørproducent, som i 1818 grundlagde likørfirmaet Heering.

Peter F. Heering blev født i Roskilde, hvor faderen, Otto Carl Heering, var konsumtionsforvalter. Moderen, Christiane Petrine Beate Margrethe f. Wineken, der alt 1795 blev enke, kunne på grund af tidens vanskelige økonomiske forhold ikke holde sønnen i Roskilde Skole. Han blev taget ud, og 1. januar 1807 kom han i urtekræmmerlære i København. Efter 7 års forløb blev han svend, og 1818 åbnede han her ved et par venners hjælp en beskeden urtekrambutik. Det følgende år begyndte han i meget lille målestok at fabrikere kirsebærlikør efter en opskrift som han havde fået af sin læremester Johan Carstensens enke. Denne fabrikation blev for en væsentlig del hans fremtid. Lidt efter lidt blev hans likør (Cherry brandy, Cherry cordial) kendt over hele verden, Bestillinger strømmede ind, og for stadig at have tilstrækkelig plads til udvidelse købte han i 1838 ejendommen nr. 11 i Overgaden neden Vandet på Christianshavn, hvorhen han flyttede i 1839. Sit borgerskab som interessent i Urtekræmmerlavet ombyttede han 1841 med et "groshandler"-borgerskab, thi foruden at være Cherry-cordial-fabrikant havde han 1833 påbegyndt en rederiforretning med en i Svaneke på Bornholm bygget skonnert. Og også denne virksomhed voksede. Indtil 1858 lod han i Svaneke bygge ikke færre end 10 skibe, som han beskæftigede bl.a. i fragtfart på Mellem- og Sydamerika, Middelhavet osv., et par af dem drev i nogle år havkalfiskeri under Island. Den opkommende dampskibsdrift gjorde imidlertid skår i denne forretning, skibene bortsolgtes derfor efterhånden, og ved sin død, 6. december 1875, havde han kun 2 brigger tilbage, men likørfabrikationen trivedes, og den blev fortsat af hans søn, grosserer Peter Nicolai Heering (f. 16. december 1838). Han er begravet på Holmens Kirkegård.

19. januar 1831 havde han ægtet Karen Nicoline Mørch (19. februar 1805 – 2. februar 1872), datter af havnefoged, fhv. skibsfører Niels Mørch i Helsingør og Karen f. Ferslew.

Noter

Kilder 
 C. Nyrop, "Heering, Peter Frederik Suhm", i: C.F. Bricka (red.), Dansk Biografisk Lexikon, København: Gyldendal 1887-1905.

Personer fra Roskilde
Danskere i 1800-tallet
Købmænd fra Danmark
Grosserere fra Danmark
Personer i Dansk Biografisk Leksikon
Peter F.
Fabrikanter fra Danmark
Interception

En interception er indenfor visse former af fodbold et træk, hvor det ikke-angribende hold kommer imellem en aflevering, og dermed bliver det angribende hold. Trækket sker mens bolden er i luften. Udtrykket bruges i amerikansk fodbold, canadisk fodbold, Rugby League, Rugby union, australsk fodbold og gælisk fodbold.

Pick-six er et begreb indenfor amerikansk fodbold. Det bruges, når den spiller, der ved at gribe modstanderens bold, og dermed skaber interception, lykkes med umiddelbart at løbe til modstandernes baglinje og udløse et touchdown (som giver hans hold seks points). Et eksempel på en pick-six er Atlanta Falcons tredje scoring i Super Bowl LI, hvor Robert Alford, Atlantas cornerback, greb en aflevering fra New England Patriots quarterback Tom Brady og ugeneret løb de 82 yards til Patriots' baglinje.

Sport
Byleist

Byleist er i nordisk mytologi bror til Loke og Helblindi og søn af Nal og Farbaute.

Jætter
Helblinde

I nordisk mytologi er Helblinde bror til Loke og Byleist og søn af Nal og Farbaute.

Jætter
Volcano

Volcano er det engelske ord for vulkan.

Volcano kan også henvise til:

Geografiske betegnelser 
 Volcano, Californien, en by i Amador County
 Volcano, Hawaii, en by
 Volcano Mountain, en vulkan i det centrale Yukon, Canada

Film og tv 
 Volcano (film fra 1997). amerikansk katastrofefilm fra 1997, der blev instrueret af Mick Jackson og med Tommy Lee Jones i hovedrollen
 Volcano (South Park), den tredje episode af Comedy Central's tegneserie South Park
 Volcano: An Inquiry Into the Life and Death of Malcolm Lowry, en dokumentarfilm

Musik 
 Volcano Entertainment, et pladeselskab
 Flere bands kaldet Volcano eller afledninger heraf
 Flere sange med navnet "Volcano"

Album 
 Volcano (Edie Brickell-album), et album fra 2003 af Edie Brickell
 Volcano (Jimmy Buffett-album), et album fra 1979 af Jimmy Buffett
 Volcano (Satyricon-album), et album fra 2002 af Satyricon
 Volcano (Volcano-album), et album fra 2004 af Volcano, en punk/country-supergruppe fra USA
 Volcano (Gatsbys American Dream-album), et album fra 2005 af Gatsbys American Dream

Øvrigt 
 Lesley 'the Volcano' Vainikolo, en rugbyspiller
Europa-Parlamentsvalget 2009

Europa-Parlamentsvalget 2009, også kaldet EU-Parlamentsvalg, EU-valg eller EP-valg var det syvende direkte valg til Europa-Parlamentet og fandt sted mellem 4. og 7. juni 2009. Det var det første valg til Europa-Parlamentet, hvor  27 EU-lande deltog, efter udvidelsen i 2007 med Rumænien og Bulgarien. Det kristendemokratiske-konservative europæiske parti (EPP) var i stand til fortsat at være det største parti, mens det De Europæiske Socialdemokrater (SPE) led en betydelig tilbagegang. De Europæiske Grønne (EGP) oplevede den største fremgang blandt de eksisterende partier, mens de EU-skeptiske og højreorienterede partier også havde stor succes i flere lande.

I Danmark blev valget til Europa-Parlamentet holdt søndag den 7. juni samtidig med folkeafstemningen om tronfølgeloven.

I 2009 skulle der vælges 13 danske mandater til Europa-Parlamentet mod 14 mandater i 2004.

Valget i EU 
Reglerne gav mulighed for at holde valget på forskellige ugedage efter sædvane i det pågældende land. Stemmerne optælles i de fleste tilfælde når afstemningen er afsluttet, men resultatet offentliggøres ikke før alle medlemsstater har stemt. Dette skal sikre at et valgresultat fra et land ikke påvirker et andet land.

Valget i 2009 blev større end Europa-Parlamentsvalg 2004 i antallet af stemmeberettigede, eftersom Bulgarien og Rumænien i mellemtiden havde tiltrådt unionen efter udvidelsen af EU i 2005. Valget i 2009 var, da det blev afholdt, verdens største transnationale valg, men kun det næststørste demokratiske valg til et parlament – efter Indien.

Belgien, Bulgarien, Frankrig, Luxembourg, Østrig, Danmark, Estland, Finland, Tyskland, Grækenland, Litauen, Portugal, Polen, Rumænien, Slovenien, Spanien, Sverige og Ungarn afholdt valget søndag den 7. juni. Letland, Cypern, Malta og Slovakiet stemte den 6. juni. Irland stemte den 5. juni. Storbritannien og Holland stemte den 4. juni. I nogle medlemslande løb afstemningen over to dage: 5. og 6. juni i Tjekkiet og 6. og 7. juni i Italien.

Resultatet 

736 sæder (Med grupperne som de var før valget):

NB: "justeret" -tallet gentager gruppetal for at reflektere proportionelt med reduktionen af parlamentets størrelse med 49 og for at afspejle følgende politiske gruppebevægelser, der blev annonceret inden valget: DIKO (CY) fra ALDE til Andet; ODS (CZ) fra EPP til Andet; FF (IE) fra UEN til ALDE; AN (IT) fra UEN til EPP; PD (IT) fra PES og ALDE til Andet; PiS (PL) fra UEN til andet; og konservative / UCUNF (UK) fra EPP til Other.
NB:Brevstemmer mangler fra Slovenien.

Se også 
 Europa-Parlamentsvalg 2004
 Europa-Parlamentet
 Finske medlemmer af Europa-Parlamentet 2009-2014
 Europa-Parlamentsvalget 2009 i Danmark

Referencer

Eksterne links 
 Valg til Europa-Parlamentet , Indenrigsministeriet
 Bekendtgørelse af lov om valg af danske medlemmer til Europa-Parlamentet 
 Valg 2009 , Europa-Parlamentet

Politiske valg i 2009
2009
Adelskalenderen

Adelskalenderen kan hentyde til flere artikler
 Adelsårbog, også kaldet adelskalender – en oversigt over et lands adel
 Adelskalenderen på skøjter – en rangering af skøjteløbere baseret på personlige rekorder
DLR

DLR kan stå for:
 DLR Kredit – dansk realkreditinstitut (tidligere Dansk Landbrugs Realkreditfond)
 Docklands Light Railway – metrosystem i London Docklands-området i England
WrestleMania XXV

WrestleMania XXV var den 25. udgave af pay-per-view-showet WrestleMania produceret af World Wrestling Entertainment (WWE). Det fandt sted 5. april 2009 fra Reliant Stadium i Houston, Texas i USA, hvor der var 72.744 tilskuere. Der var anden gang, at WrestleMania bliver afholdt i Texas (første gang var WrestleMania X-Seven i 2001). 

Showets main event var en VM-titelkamp om WWE Championship mellem den regerende verdensmester Triple H og Randy Orton. Derudover blev WWE's anden VM-titel, WWE World Heavyweight Championship, forsvaret tidligere samme aften i en triple threat match mellem den regerende verdensmester Edge, Big Show og John Cena. Derudover var der også programsat en række andre kampe, bl.a. The Undertaker mod Shawn Michaels og den årlige money in the bank ladder match, hvor otte wrestlere kæmper om chancen for en VM-titelkamp senere på året.

Resultater 

 CM Punk besejrede Kane, Mark Henry (med Tony Atlas), Montel Vontavious Porter, Shelton Benjamin, Kofi Kingston, Christian og Finlay (med Hornswoggle) i en money in the bank ladder match
 Det var andet år i træk, at CM Punk vandt denne kamp. Han vandt dermed muligheden for en VM-titelkamp inden for det næste år.
 Santina Marella vandt en battle royal
 Santina Marella (Santino Marella klædt ud som kvinde) vandt en battle royal bestående af 25 nuværende og tidligere kvindelige wrestlere.
 De 25 deltagere var Alicia Fox, Brie Bella, Eve, Gail Kim, Jillian, Joy Giovanni, Katie Lea Burchill, Kelly Kelly, Layla, Maria, Maryse, Michelle McCool, Mickie James, Miss Jackie, Molly Holly, Natalya, Nikki Bella, Rosa Mendes, Santina Marella, Sunny, Tiffany, Torrie Wilson og Victoria
 Chris Jericho besejrede Roddy Piper, Ricky Steamboat og Jimmy Snuka (med Ric Flair) i en handicap match
 Matt Hardy besejrede Jeff Hardy i en extreme rules match
 WWE Intercontinental Championship: Rey Mysterio besejrede John "Bradshaw" Layfield 
 JBL trak sig efterfølgende tilbage fra wrestling.
 The Undertaker besejrede Shawn Michaels
 World Heavyweight Championship: John Cena besejrede Edge og Big Show i en triple threat match
 WWE Championship: Triple H besejrede Randy Orton

Eksterne henvisninger 

Wrestling
Wrestling i 2009
Biosemiotik

Biosemiotik (βίος bios, græsk: liv; σημειον, semeion, græsk mærke eller tegn) er studiet af den levende naturs processer og systemer ud fra et tegnteoretisk (semiotisk) perspektiv. Det er et voksende felt, som studerer produktion, virkning og tolkning af tegn i det fysiske og biologiske område i et forsøg på at integrere fundene inden for videnskabelig biologi og semiotik for at danne et nyt syn på liv og mening som iboende egenskaber i den naturlige verden.

Biosemiotikken bygger på en integration af Charles Sanders Peirces og Thomas Sebeok's semiotiske teorier, og moderne biologisk viden. Desuden benyttes den tysk-estiske biolog Jakob von Uexkülls ideer om hvordan biologiske organismer reagerer på internaliserede sindsbilleder af deres omgivelser, og Gregory Batesons teorier om kybernetiske netværk som et semiotisk system der forener det såkaldt "naturlige" med det såkaldt "kulturelle". Den danske biolog og semiotiker Jesper Hoffmeyer er en fremtrædende skikkelse inden for biosemiotikkens udvikling.

Litteratur 
 Kalevi Kull; Terrence Deacon; Claus Emmeche; Jesper Hoffmeyer; Frederik Stjernfelt 2009. Theses on biosemiotics: Prolegomena to a theoretical biology. Biological Theory 4(2): 167–173.
 Jesper Hoffmeyer. 2007. "Biosemiotik" I Torkild Thellefsen og Bent Sørensen (red.): Livstegn. Encyclopædi.Semiotik.dk. København: Haase og søns forlag, 26-29

Biologi
Sprogforskning
Jørgen Mohr

Jørgen Mohr (27. oktober 1940-) var rigsrevisor fra 1985-1995 og medlem af Den Europæiske Revisionsret fra 1995 til 2001.

Mohr har endvidere været sætterigsrevisor i forskellige sager om SKAT, da Henrik Otbo erklærede sig personligt inhabil i behandlingen af sagerne.

Jørgen Mohr startede sin karriere i staten i Finansministeriet, kom senere til Udenrigsministeriet og i 1971 til 1. revisionsdepartement og i 1976 til Rigsrevisionen.

Kilder og eksterne henvisninger 
 http://www.dagens.dk/navne/kendte-se-hvem-der-har-f%C3%B8dselsdag-den-27-oktober-2013
 Notat til Statsrevisorerne om beretning om SKATs fusion af inddrivelsesområdet, Rigsrevisionen, november 2010.
 http://webarkiv.ft.dk/Samling/20001/udvbilag/EUU/Almdel_bilag1311.htm

Revisorer fra Danmark